**Мен екіжүздімін бе?**

***«Балам, Тәңір сені тәрбиелегенде***

***Онысын ешқашан менсінбей жүрме,***

***Ол сені жөнге келтіргенде,***

***Лайым еңсең түсіп жүнжіме!***

***6Иеміз Өзі сүйетін әркімді***

***Түзетеді әрі тәрбиелейді,***

***Бауырына басқан әр баласын да***

***Жазалайды қажет болғанда»***

***(Еврейлерге 12:5-6)***

Әдетте басқалардың кемшіліктерін байқап қалу оңай, ал өзімізге қарау қиынырақ.

Екіжүзді сөзі «әртіс, актер» дегенді білдіретін ежелгі грек сөзінен шыққан. Қазіргі уақытта бұл сөз өзін басқа адамдай көрсеткісі келетін кез келген адамға қатысты. Екіжүзділік көбінесе өзімізді, ниеттерімізді жоғары бағалап, бірақ басқалар мен олардың ниеттерін жаман деп санайтын кезде пайда болады. Мысалы, Омари есімді құрылысшы жұмысқа келісім-шарт алу үшін пара берген еді. Ол бұл әрекетін өз отбасын асырау үшін істеп жатыр деп ақтап, өзіне: «Бұл әлем осылай жұмыс істейді », - деді. Алайда, бірнеше ай өткен соң, бәсекелестері де пара пайдаланып, дәл өзі істеген нәрсені жасағанда, Омари ашуланып, жүйенің әділетсіз екеніне қатты ыза болды.

Киелі кітап мұны қос стандартты екіжүзділік деп атайды. Киелі кітапта былай деп жазылған: «Неге бауырыңның көзіндегі жаңқаны көре тұра, өз көзіңдегі бөренені байқамайсың? 4Өз көзіңде бөрене тұрғанда бауырыңа: «Кәне, сенің көзіңнен жаңқаны алып тастайын» деп қалайша айта аласың?» (Матай 7:3-4)!

Күлкілі болып көрінгенімен, бәрімізде байқамай екіжүзділік жасайтын кездеріміз бар. Кейде біз басқаларға кішігірім қателіктері үшін дөрекі түрде пікір айтамыз, бірақ сол қателіктерді өзіміз жасағанда, басқалардың бізді түсініп, кешіргенін күтеміз. Біз сондай-ақ, кейде атақты адамдарды арам, ақымақ немесе нәпсіқұмар деп сынап жатып, өзіміз дәл сондай күнәларды, бірақ оңашада, жасырын түрде жасаймыз.

Дәл қазір Құдайдан өміріңізде Ол түзеткісі келетін сала бар ма деп сұраңыз. Киелі кітапта былай делінген: «Балам, Тәңір сені тәрбиелегенде Онысын ешқашан менсінбей жүрме, Ол сені жөнге келтіргенде, Лайым еңсең түсіп жүнжіме! 6Иеміз Өзі сүйетін әркімді Түзетеді әрі тәрбиелейді, Бауырына басқан әр баласын да Жазалайды қажет болғанда» (Еврейлерге 12:5-6). Құдай сізге әлсіздіктеріңізді көрсеткен кезде, бұл сіздің Оның сүйікті перзенті екеніңізді, сіз Оның Киелі Рухының жетелеуінде екеніңізді растайды!